Mugamas
Mugamas ar Mugamatas (azer. Muğam, Muğamat) – azerbaidžaniečių liaudies muzikinė kompozicija, vienas pagrindinių Azerbaidžano tradicinės muzikos žanrų, daugelio dalių vokalinis ir instrumentinis kūrinys, reprezentuojantis klasikinį azerbaidžaniečių muzikos ir poezijos meną. 2003 m. UNESCO paskelbė azerbaidžaniečių mugamą „Žodinio ir nematerialaus žmonijos paveldo šedevru“, 2008 m. jį įtraukė į Nematerialaus kultūros paveldo sąrašą.